З першага класа Данііл Данілюк, сёння ўжо навучэнец 4 класа сярэдняй школы Жабінкі, прымае ўдзел у конкурсах даследчых работ, і ва ўсіх ён быў пераможцам. У студзені 2017 года хлопчык стаў пераможцам раённай канферэнцыі “З навукай у будучыню”. У цэнтры яго работы-мары “Будучыня майго горада” — вялізны аквапарк у сем паверхаў у выглядзе жабы, якая, па задуме Данііла, магла б стаць сімвалам Жабінкі. На выхадных аўтар праекта выкарыстаў яшчэ адну сваю ўзнагароду — паездку па ўстановах адукацыі Мінска і адпачынак разам са сваімі блізкімі і сябрамі ў аквапарку “Лебядзіны”.